Iktatószám: HIV/ 494-6/2025.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2025. június 26-ai rendes nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Az előterjesztő:** Naszádos Péter polgármester

**Készítette:** dr. Tüske Róbert jegyző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat Képviselő-testülete a 2025. január 16-ei ülésén módosította a Hévíz város közterületein a járművel várakozás rendjéről szóló 30/2021. (XI. 19.) önkormányzati rendeletét (továbbiakban: parkolási rendelet). Több más rendelkezés mellett módosult, hogy a I. Piros zónában 400 Ft/óráról, 440 Ft/órára emelkedett a várakozási díj.

*(Az I. Piros zóna utcái: (Nagyparkoló tér zárt parkoló, Petőfi Sándor utca, Ady Endre utcai parkoló, Széchenyi István utca a Kölcsey Ferenc utcától az Ady Endre utcáig)*

A parkolási rendelet *2. melléklete* rögzíti a díjfizetés nélküli várakozás esetén a fizetendő pótdíj számított összegét.

A közúti közlekedésről szóló 1988. évi I. törvény (a továbbiakban: Kkt.) 48. § (5) bekezdése alapozza meg az önkormányzat jogalkotó hatáskörét, mely szerint felhatalmazást kap a helyi önkormányzat képviselő-testülete, hogy rendeletben állapítsa meg a várakozási területek tekintetében

*a)* az egyes díjköteles várakozási területeket, valamint azok kategóriáját,

*b)* várakozási területenként vagy kategóriánként a díjköteles várakozási időszakot,

*c)* a fizetendő várakozási díj mértékét,

*d)* a díjköteles várakozás megengedett leghosszabb időtartamát,

*e)* a díjfizetés alól mentesítettek, valamint a kedvezményes várakozásra jogosultak körét, a kedvezményes várakozási díj mértékét, azzal, hogy a kedvezményes várakozásra jogosultak körének bővítésére a kerületi képviselő-testület jogosult.

E felhatalmazó rendelkezés alapján a pótdíj vonatkozásban az önkormányzatnak nincs szabályozási hatásköre.

Nincs, mert a pótdíjra vonatkozó szabályokat, annak mértékét, a számításának pontos meghatározásával a Kkt. 15/C. § (1)-(3) bekezdése állapítja meg.

Ennek alapján:

Ha a jármű díjfizetési kötelezettség alá eső várakozási területen díjfizetés nélkül várakozik, vagy a kifizetett várakozási időt egy óránál rövidebb időre történt fizetés esetén 5 perccel, egy órára vagy annál hosszabb időre történt fizetés esetén legalább 15 perccel túllépi, várakozási esetenként egy órai várakozási díjat, továbbá pótdíjat kell fizetni.

A pótdíj összege a pótdíj kiszabásának napját követő 15 napon belüli befizetés esetén az adott napon belül díjköteles időszakra és további két órai várakozásra számított várakozási díj, 15 napon túli befizetés esetén az egy órai várakozási díj negyvenszerese.

A díjfizetési kötelezettség alá eső várakozási területen díjfizetés nélkül várakozó járműre ugyanazon a várakozási területen egy naptári napon belül pótdíj csak egyszer szabható ki.

A fentiek alapján indokolt a parkolási rendelet 2. mellékletének módosítása, a kiszámított pótdíj összegének hatályon kívül helyezése, mert az nem szabályozási tárgykör (A számítás egy hibát is tartalmaz, I zóna pótdíja 15 napon túli fizetés esetén, nem 16.400 forint hanem 18.400 forint.)

Hévíz város közigazgatási területén a várakozási (parkolási) közszolgáltatási feladatot ellátó HÉVÜZ Hévíz Városüzemeltetési Korlátolt Felelősségű Társaság a kiszámított pótdíjat ügyfélszolgálatán, honlapján továbbá a pótdíjazás értesítőjén továbbra is fel fogja tűntetni.

A pótdíjak öszege Hévízen 2025. jnauár 17-től a következő:

|  |  |  |
| --- | --- | --- |
|  | I. Zóna (piros) Ft | II. Zóna (sárga) Ft |
|  |
| 15 napon belüli befizetés esetén | 5.720 | 3.900 |
| 15 napon túli befizetés esetén | 18.040 | 12.300 |

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A megkeresések megtörténtek, a válaszra 2025. júnis 25-ei határidőt biztosítva. A beérkezett vélemények a képviselő-testület ülésén kerülnek ismertetésre.

**Általános indokolás**

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása a joglakotási kollízió megszűntetése.

**Részletes indokolás**

1. **§**

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 2. mellékletének módosítása a pótdíj számítás hatályon kívül helyezése.

**2. §**

Hatályba léptető rendelkezés.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

Hévíz Város Önkormányzat Képviselő-testületének

../… (.. . ..) önkormányzati rendelete

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról

[1] Hévíz Város Önkormányzat Képviselő-testülete a jogalkotói felhatalmazás szerinti tárgykörre módosítja a rendeletet.

[2] Hévíz Város Önkormányzat Képviselő-testülete a gazdasági kamarákról szóló 1999. évi CXXI. törvény 37. § (4) bekezdése alapján a Zala Vármegyei Kereskedelmi és Iparkamara, továbbá a fogyasztóvédelemről szóló 1997. évi CLV. törvény 45. § (1) bekezdés *e)* pontja alapján Társadalmi Egyesületek Zala Megyei Szövetsége véleményének kikérésével a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 2. melléklete helyébe az 1. melléklet lép.

**2. §**

Ez a rendelet 2025. július 1-jén lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

1. melléklet a ../….. (.. . ..) önkormányzati rendelethez

2. melléklet a 30/2021. (XI. 19.) önkormányzati rendelethez

1. A várakozási díj mértéke Hévíz város kijelölt közterületein

|  |  |  |
| --- | --- | --- |
| 1. | A. | B. |
| 2. | **Zóna** | **Díj** |
| 3. | I. Zóna (piros) | 440 Ft/óra |
| 4. | II. Zóna (sárga) | 300 Ft/óra |

Az árak az ÁFÁ-t tartalmazzák. A kibocsátott fizetési felszólítás után 3.000 forint kezelési adminisztrációs költség kerül felszámolásra, mely magában foglalja az ügyviteli és a postai költségeket. ÁFÁ-t csak a várakozási díj tartalmaz.

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet

**Társadalmi-gazdasági hatása:** a pótdíj fizetésére kötelezettekre sem hárít terhet, mert az értesítés tartalmazza a pótdíj számított összegét.

**Költségvetési hatása és a rendelet megalkotásának szükségessége:** költségvetési hatása nincs. A megalkotás szükségessége megfelelés a joglakotói felhatalmazást adó normának a kollízió elkerülése.

**Adminisztratív terheket befolyásoló hatása**: nem jelentős, kihirdetést és rendszer beállítását érinti

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

**A rendelet módosításának** **környezeti és egészségi hatása** nincs.

**A rendelet megalkotása elmaradása esetén várható következmények:** jogalkotói felhatalmazás hiányában továbbra is szükséges lesz a rendlet módosítása.

**From:** Zala Vármegyei Kereskedelmi és Iparkamara <[zvkik@zvkik.hu](mailto:zvkik@zvkik.hu)>   
**Sent:** Friday, June 20, 2025 11:01 AM

Hévízi Polgármesteri Hivatal  
Naszádos Péter polgármester úr  
részére  
  
Tisztelt Polgármester Úr!  
  
Ezúton tájékoztatom, hogy a Hévíz város közterületein a járművel várakozás rendjéről szóló 30/2021. (XI.19.) önkormányzati rendelet módosítása tárgyú előterjesztést áttekintettük, s azt elfogadásra javasoljuk.  
  
Üdvözlettel:

*Kovács Dezső*

elnök

Zala Vármegyei Kereskedelmi és Iparkamara   
8900 Zalaegerszeg Petőfi u. 24.   
Telefon: 06 92 550 514   
E-mail: [zvkik@zvkik.hu](mailto:voros.aniko@zvkik.hu)   
Web: [www.zvkik.hu](https://www.zvkik.hu/)

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető  HÉVÜZ Kft |  |  |
|  |  |  |  |